**1-nji maksat. Garyplygyň ähli görnüşlerini hemme ýerde ýok etmek**

**1.5 wezipe. 2030-njy ýyla çenli üpjünçiligi pes we ynjyk ýagdaýda bolan adamlaryň ýaşaýşa durnuklylygyny ýokarlandyrmak we olaryň howanyň üýtgemegi sebäpli ýüze çykan adatdan daşary hadysalaryň we beýleki ykdysady, durmuş we ekologiýa taýdan özgermeleriň we betbagtçylyklaryň öňünde goragsyzlygyny peseltmek**

**1.5.1 görkeziji. Gönüden-göni betbagtçylyklaryň netijesinde nam-nyşansyz ýitenleriň we zyýan çekenleriň her 100 000 adama düşýän sany**

**Institusional maglumatlar**

Gurama (guramalar):

Birleşen Milletler Guramasynyň Betbagtçylyklaryň howpuny peseltmek boýunça müdirligi (BMG BHM)

**Konsepsiýalar we kesgitlemeler**

Kesgitlemeler:

Wepat bolanlar: Betbagtçylyk wagtynda ýa-da onuň yzýanyndan, howply wakalaryň göni netijesi hökmünde wepat bolanlaryň sany.

Nam-nyşansyz ýitenler: howply wakadan soň nirede bolýandyklary näbelli bolan adamlaryň sany. Olara haýsydyr bir zat subutnamasy bolmazdan ölen hasap edilýän adamlar degişlidir. Wepat bolanlaryň we nam-nyşansyz ýitenleriň sany baradaky maglumatlar biri-birini inkär edýän sanlardyr.

Zyýan çekenler: howply ýagdaýdan göni ýa-da gytaklaýyn zyýan çeken adamlar.

Gönüden-göni zyýan çekenler: şikes almadan, kesellerden ýa-da saglyk üçin beýleki netijelerden zyýan çeken, ewakuasiýa edilen, göçürilen, başga ýere geçirilen ýa-da ýaşaýyş işine, ykdysady, maddy, durmuş, medeni we ekologiýa serişdelerine göni zyýan ýeten adamlar.

Gytaklaýyn zyýan çekenler: wagtyñ dowamynda näsazlyklar sebäpli ýa-da ykdysadyýetde, möhüm infrastrukturalarda, hyzmatlaryñ, söwdanyñ, zähmetiñ esasy görnüşlerinde bolan üýtgemeler sebäpli göni netijelerden başga ýa-da olara goşmaça ýagdaýlardan ýa-da durmuş, lukmançylyk we psihologik netijelerden zyýan çeken adamlar.

\* Şu görkezijide, ähli zyýan çekenleriñ tutuş toplumyna baha bermek bilen (göni we gytaklaýyn) baglanyşykly kynçylyklary nazara alyp, BMG BHM zyýan çekenleriñ sany üçin gytaklaýyn görkeziji hökmünde «gönüden-göni zyýan çekenleri» bahalandyrýan görkezijini peýdalanmagy teklip edýär. Bu görkeziji iñ gowy (ideal) görkeziji bolup durmaýan hem bolsa, giñden elýeter bolan maglumatlardan ugur alýar we dürli ýurtlarda uzak wagtyñ dowamynda Sendaý çarçuwaly maksatnamasynyñ maksatlaryny gazanmakda ýetilen üstünlige baha bermek üçin yzygiderli peýdalanylyp bilner.

[a] Baş Assambleýa tarapyndan döredilen (kararnama 69/284), betbagtçylyklaryñ howpuny azaltmaga degişli görkezijiler we adalgalar boýunça Hökümetara açyk düzümdäki bilermenleriň iş topary Sendaý çarçuwaly maksatnamany durmuşa geçirmekde global öñegidişlige baha bermek üçin görkezijiler toplumyny işläp taýýarlaýar. Bu görkezijiler ahyr netijede Sendaý çarçuwaly maksatnamasynyñ görkezijileri boýunça ylalaşyklary görkezer.

Esaslandyrma:

Tebigy betbagçylyklaryñ netijesinde ölüm baradaky maglumatlara adatça ölüm nukdaýnazaryndan möhüm kadadan çykmalar bolup durýan uly möçberdäki betbagtçylykly wakalar täsir edýär, sebäbi olar adatça ölen adamlaryñ sanynyñ köp bolmagyny göz öñünde tutýar. BMG BHM ýurtlara wakalar barada habar bermegi maslahat berýär, şonuñ üçin möhüm meýillerini kesgitlemek üçin goşmaça seljerme geçirip bolar, ol ölüm nukdaýnazaryndan möhüm kadadan çykmalar bolup durýan şeýle betbagtçylykly wakalary goşmak ýoly bilen hem, goşman hem geçirilip bilner.

Esasy düşünjeler:

«Kesgitleme» bölümine seret.

**Teswirler we çäklendirmeler:**

Tebigy betgatçylyklaryñ netijesinde ýitgiler boýunça şu maslahatlara laýyk gelýän, deñeşdirip bolýan milli maglumatlar binýady hemme ýurtlarda ýokdur (häzirki gurşap alma 89 ýurdy içine alýar). Şunuñ bilen baglylykda, 2020-nji ýyla çenli ähli ýurtlar OEIWG maslahatlaryna we gollanma ýörelgelerine laýyklykda, tebigy betgatçylyklaryñ netijesinde ýitgiler boýunça milli maglumatlar binýadyny dörederler/düzediş girizerler diýlip garaşylýar.

OEIWG birinji we ikinji sessiýalarynda agza döwletleriñ habarlary boýunça «nam-nyşansyz ýitenler/wepat bolan diýlip çak edilýänler» barada maglumatlary ýygnamak hemişelik esasda amala aşyrylmaýar. Ýurtlaryñ köpüsi üçin maglumatlary «nam-nyşansyz ýitenler/wepat bolan diýlip çak edilýänler» we «ölenler/wepat bolanlar» diýip bölmek ýa-da «ölenler/wepat bolan diýlip çak edilýänler» barada maglumatlary ýygnamak iki esasy görkeziji boýunça hasabat taýýarlamagy talap eder.

**Usulyýet**

Hasaplama usuly:

Bellik: birnäçe görkezijileri hasaplamagyñ usulyýeti örän giñ, örän uzyn (180 sahypa golaý) bolup durýar we şu metamaglumatlaryñ çäklerinden çykýan bolmagy ähtimal. BMG BHM açyk düzümdäki Halkara iş toparynyñ netijelerine salgylanmagy ileri tutýar, ol her bir görkeziji we kiçi görkeziji boýunça has giñişleýin usulyýet bolup durýar.

Bu usulyýetleriñ soñky wersiýasy şu salgydan alnyp bilner:

http://www.preventionweb.net/documents/oiewg/Technical%20Collection%20of%20Concept%20Notes %20on%20Indicators.pdf

Gysgaça maglumat (rezýume):

Tebigy betgatçylyklaryñ netijesinde ýitgiler boýunça milli maglumatlar binýadyndan kiçi görkezijiler boýunça maglumatlar jemlenýär, ol ilat barada global maglumatlaryñ (mysal üçin, Bütindünýä bankynyñ ýa-da BMG-nyñ maglumatlary) otnositel görkezijileriñ jemine bölünýär.

Zyýan çekenler kiçi görkezijileriñ jemi hökmünde hasaplanyp çykarylar. Kiçi görkezijileriñ käbiri ýurt boýunça öý hojalygyna düşýän ýaşaýjylar, oba hojalygynyñ bir gektaryna düşýän işgärleriñ sany, mallaryñ baş sany boýunça görkezijileriñ, senagatyñ we söwdanyñ görkezijileriniñ esasynda hasaplanyp çykarylar.

**Bölme:**

OEIWG we IAEG-SDG maslahatlaryna laýyklykda, sekretariat maglumatlary şu görnüşde bölmegi maslahat berýär:

- Ýurtlar, wakalar, howpuñ tipi, töwekgelçiligiñ toparlary boýunça (mysal üçin, IRDR klassifikasiýasyny peýdalanmak bilen, tebigy howplar klimatologik, gidrologik, meteorologik, geofiziki, biologik we ýeriñ daşynda bolup geçýän howplar görnüşde bölünip bilner)

- Wepat bolanlar/nam-nyşansyz ýitenler boýunça

- Mundan başga-da, OEIWG munuñ näderejede ýerlikdigine we mümkindigine baglylykda, maglumatlary SDG talaplaryna laýyk getirmek üçin, olar ýaşy, jynsy, ýaşaýan ýeri we beýleki häsiýetnamalar (mysal üçin, maýyplygy) boýunça bölmegi teklip edýär. Sekretariat şu maslahatlary kabul etmäge çagyrýar.

- Jemlemek «ýaşaýan ýeri boýunça», gowy bolanda munisipal birlikler ýaly submilli administratiw birlikler boýunça geçirilýär.

**Ýok bolan maglumatlary işlemek:**

* *Ýurduñ derejesinde:*

Tebigy betbagtçylyklardan çekilen zyýan boýunça milli maglumatlar binýadynda galdyrylan görkezijiler we 0 ýa-da null biri-birine ekwiwalent hasap edilýär. Bu olarda diñe bolup geçen netijeler hasaba alynýan adatdan daşary ýagdaýlar baradaky hasabatlaryñ tipiki görnüşiniñ netijesi bolup durýar. Adatça, ýüze çykarylmadyk täsirler barada habar berilmeýär (ýagny nämäniñ bolup geçendigi barada açyk habar bolmaýar, mysal üçin, eger tebigy betbagtçylygyñ netijesinde oba hojalygyna zyýan ýetirilmedik bolsa, onda baglanyşykly hasabatda oba hojalygyna zyýan ýetirilmändigi barada habar bermegiñ ýerine oba hojalygy boýunça bölüm goşulmaýar).

* *Sebit we global derejelerde:*

Elýeter däl

**Sebitleýin görkezijiler:**

«Hasaplama usuly» bölümine seret.

Olar ýurtlar boýunça ölümiñ ilatyñ umumy sanyna bölünen jemi hökmünde hasaplanyp çykarylar.

**Deñ gelmezlikleriñ çeşmeleri**

Çäk (mysal üçin, kiçi gerimli/uly gerimli betbagtçylyklary goşmak/aýyrmak bilen): halkara maglumat çeşmeleri diñe täsir etmegiñ belli bir çäginden ýokary bolan wakalary bellige alýar. Mysal üçin EMDAT diñe ölen adamlaryñ sany 10-dan köp bolan, zyýan çekenleriñ sany 100-den ýokary bolan wakalary ýa-da halkara deklarasiýasyny bellige alýar. Tebigy betbagtçylyklar barada ätiýaçlandyryş ýa-da gaýtadan ätiýaçlandyryş global maglumatlar binýady diñe ätiýaçlandyrylan ýitgileri bolan wakalary bellige alýar, bu bolsa ätiýaçlandyryş bazarynyñ ornaşmasy pes bolan ýurtlara ýaramaz täsir edýär.

Usulyýet/kesgitleme: halkara maglumat çeşmeleri öz maglumat toplumlaryny ýygnamak üçin ikinji maglumat çeşmelerinden peýdalanýarlar. Bu maglumat çeşmeleriniñ adatça birmeñzeş bolmadyk ýa-da hatda ylalaşylmadyk usulyýeti bolup, olar dürli hili maglumat toplumlaryny emele getirýärler.

Synlama (milli derejedäki maglumatlar has giñ bolup durýar): halkara maglumat ýygnaýjylar maglumatlaryñ elýeterligindäki çäklendirmeler sebäpli halkara derejesinde çap edilmeýän ýa-da hiç wagt ikinji maglumat çeşmelerinde «görünmeýän» wakalaryñ köpüsini bellige almaýarlar.

**Maglumat çeşmeleri**

Beýan etme:

Tebigy betbagtçylyklar barada milli maglumatlar binýady, ol BMG BHM berilýär.

Ýygnamak işi:

Ýurtlaryñ derejesindäki resmi hyzmatdaşlar OEIWG maslahatlaryna we gollanma ýörelgelerine laýyklykda, tebigy betgatçylyklaryñ ýüze çykan ýagdaýynda ýitgiler boýunça milli maglumatlar binýadyny dörederler/düzediş girizerler.

**Maglumatlaryñ elýeterliligi**

Beýan etme:

100 töweregi ýurt:

Tebigy betbagtçylyklaryñ netijesinde ýitgiler boýunça maglumatlar binýady bolan, DesInventar gurallaryny we usulyýetini peýdalanýan ýurtlaryñ sany häzirki wagtda 89-a deñdir. Durnukly ösüş maksatlary boýunça hasabatlylykda bellige alnan betbagtçylyklar baradaky maglumatlara bildirilýän talaplary nazara alyp we Sendaý çarçuwaly maksatnamasyny durmuşa geçirmek maksatlarynda, agza döwletler 2020-nji ýyla çenli OEIWG maslahatlaryna we gollanma ýörelgelerine laýyklykda, özleriniñ betgatçylyklar baradaky milli maglumatlar binýadyny dörederler ýa-da düzediş girizerler diýlip garaşylýar.

Wagt hatarlary:

1990-njy ýyldan 2013-nji ýyl aralygy: Tebigy betbagtçylyklardan ýitgiler barada milli maglumatlar binýady

**Senenama**

Maglumatlary ýygnamak:

2017-2018

Maglumatlary çap etmek:

Ilkibaşky maglumatlar 2017-nji ýylda, birinji doly maglumatlar toplumy 2019-njy ýyla çenli ýygnalar.

**Maglumatlar bilen üpjün edijiler**

Ady:

Ýurtlaryñ köpüsinde tebigy betbagtçylyklardan ýitgiler boýunça milli maglumatlar binýady ýörite maksatly agentlikler, şol sanda tebigy betbagtçyklara garşy göreşmek boýunça milli gulluklar, raýat goranyşy gulluklary we meteorologik gulluklar tarapyndan döredilýär we dolandyrylýar, şeýle hem tebigy betbagtçylyklar barada maglumat pudaklaýyn ministrlikler tarapyndan ýygnalýar. Uzak möhletli ylmy-barlag maksatnamalaryny amala aşyrýan akademiki edaralar, betbagtçylyklar töwekgelçiligini peseltmek we tebigy betbatçylyklar töwekgelçiliklerini dolandyrmak meseleleri bilen meşgullanýan YÖB (ylmy-önümçilik birleşikleri), olaryñ bazara ornaşma derejesi ýokary bolanda ätiýaçlandyryş maglumatlar binýady ýa-da maglumat çeşmeleri belli bir derejede kadadan çykma bolup durýar.

Beýan etme:

Ýurtlaryñ köpüsinde tebigy betbagtçylyklardan ýitgiler boýunça milli maglumatlar binýady ýörite maksatly agentlikler, şol sanda tebigy betbagtçylyklara garşy göreşmek boýunça milli gulluklar, raýat goranyşy gulluklary we meteorologik gulluklar tarapyndan döredilýär we dolandyrylýar, şeýle hem tebigy betbagtçylyklar barada maglumat pudaklaýyn ministrlikler tarapyndan ýygnalýar. Uzak möhletli ylmy-barlag maksatnamalaryny amala aşyrýan akademiki edaralar, betbagtçylyklar töwekgelçiligini peseltmek we tebigy betbagtçylyklar töwekgelçiliklerini dolandyrmak meseleleri bilen meşgullanýan YÖB (ylmy-önümçilik birleşikleri), olaryñ bazara ornaşma derejesi ýokary bolanda ätiýaçlandyryş maglumatlar binýady ýa-da maglumat çeşmeleri belli bir derejede kadadan çykma bolup durýar.

**Maglumatlary düzüjiler**

BMG BHM (UNISDR)

**Salgylanmalar:**

URL:

http://www.preventionweb.net/documents/oiewg/Technical%20Collection%20of%20Concept%20Notes %20on%20Indicators.pdf

Salgylanmalar:

Betbagtçylyklaryñ howpuny azaltmaga degişli görkezijiler we adalgalar boýunça Hökümetara açyk düzümdäki bilermenleriñ iş toparynyñ (OEIWG) üstüne Baş Assambleýa tarapyndan Sendaý çarçuwaly maksatnamany durmuşa geçirmekde global öñegidişlige baha bermek üçin görkezijiler toplumynyñ, şol sanda global ýedi maksat boýunça görkezijiniñ işlenip taýýarlanmagy üçin jogapkärçilik ýüklendi. OEIWG işi 2016-njy ýylyñ dekabryna çenli tamamlanmalydyr, onuñ nutugy bolsa Baş Assambleýa seretmek üçin berilmelidir. Durnukly ösüş maksatlary boýunça Hökümetara iş topary IAEG-SDG we BMG-nyñ Statistika komissiýasy bu işde OEIWG tutýan ornuny resmi taýdan ykrar edýärler we DÖM-nyñ görkezijileri üçin usulyýetiñ mundan beýläk hem takyklanmagy we işlenip taýýarlanmagy üçin jogapkärçiligi şol iş toparynyñ üstüne ýükleýärler.

 http://www.preventionweb.net/drr-framework/open-ended-working-group/

Resminamalaryñ soñky wersiýasy şu salgyda bolýar:

[http://www.preventionweb.net/drr-framework/open-ended-working-group/sessional-intersessionaldocuments](https://clck.yandex.ru/redir/nWO_r1F33ck?data=NnBZTWRhdFZKOHQxUjhzSWFYVGhXWTJ3WklpYUV2VTJISlBKTllscUxFbTRYM00yRUlaWk1jbXhoUlVEb0NtWXI2ejNmS1BfQlNlclBkOW9Eay1YN2wwVUJpZHVaNjYyaHhrYW5tUjBNanpqcmxMTHZfTlNPYng1dWZESU9xWFB4bkpvSlF3X0NNV1AtcGpfYVRmTjZPNi0wbl9YcmZlWnpHbnBZNV9NeW10TFk5d3NYRUN1YV9MTUduaHBRR0dHZXN4dTJ6Q0J0Z3oyOW9RaDJZSHNGUQ&b64e=2&sign=86fd8f08331baec24e16338a8ffa6761&keyno=17)

**Baglanyşykly görkezijiler:**

1.5; 11.5; 11.b; 13.1; 2.4; 3.6; 3.9; 3.d; 4.a; 6.6; 9.1; 9.a; 11.1; 11.3; 11.c; 13.2; 13.3; 13.a; 13.b; 14.2; 15.1; 15.2; 15.3; 15.9.